b'\n_START_ARTICLE_\nInverness lufthavn\n_START_SECTION_\nHistorie\n_START_PARAGRAPH_\nFlyplassen ble opprinnelig tatt i bruk av Royal Air Force under andre verdenskrig, og \xc3\xa5pnet for sivil virksomhet i 1947. British European Airways, en av forl\xc3\xb8perne til British Airways (BA), begynte med regelmessige flyvninger til London Heathrow p\xc3\xa5 midten av 70-tallet med en kombinasjon av Hawker Siddeley Trident jetfly og Vickers Viscount turbopropfly. P\xc3\xa5 slutten av sytti- og begynnelsen av \xc3\xa5ttitallet var det to daglige avganger mellom Inverness og Heathrow, ruten opph\xc3\xb8rte imidlertid i 1983 p\xc3\xa5 grunn av d\xc3\xa5rlig inntjening. Dan-Air overtok ruten, og tilb\xc3\xb8d tre avganger daglig, f\xc3\xb8rst med BAC 1-11 jetfly  og s\xc3\xa5 med Boeing 737-200 fra begynnelsen av nittitallet. P\xc3\xa5 slutten av \xc3\xa5ttitallet pr\xc3\xb8vde Dan-Air ogs\xc3\xa5 \xc3\xa5 utvide med ruter til Manchester og London Gatwick, dette ble imidlertid ingen suksess og rutene ble avbrutt._NEWLINE_Da Dan-Air ble kj\xc3\xb8pt opp av British Airways i 1992 videref\xc3\xb8rte BA rutene i fem \xc3\xa5r til, og la til en fjerde daglig forbindelse like f\xc3\xb8r de la ned rutene, til store lokale protester, h\xc3\xb8sten 1997. BA overf\xc3\xb8rte forbindelsen til London Gatwick og betjente den gjennom sitt datterselskap BA Connect med lavkapasitets BAe 146. Da EasyJet for fullt kom inn i det britiske markedet, begynte daglige flyvinger til London Luton. _NEWLINE_Andre destinasjoner og operat\xc3\xb8rer kom siden til, s\xc3\xa6rlig etter 2003 da HIALs markedsf\xc3\xb8ring ble underst\xc3\xb8ttet av midler til ruteutvikling fra Scottish Executive. Forbindelsen med London heathrow ble tatt opp igjen i 2004 av bmi British Midland men lagt ned igjen i mars 2008, if\xc3\xb8lge selskapet grunnet \xc3\xb8kende utgifter ved Heathrow._NEWLINE_Internasjonale ruter har aldri v\xc3\xa6rt suksessfulle. British Airways pr\xc3\xb8vde i 1990 en l\xc3\xb8rdagsrute til Bergen via Kirkwall og Sumburgh, men den ble trukket tilbake etter kort tid. KLM hadde daglige avganger til Amsterdam via Edinburgh i 1997, men ogs\xc3\xa5 dette opph\xc3\xb8rte etter noen f\xc3\xa5 m\xc3\xa5neder. I 2001 begynte ScotAirways med flyvinger til Amsterdam, disse ble innstilt som f\xc3\xb8lge av nedgangen i flytrafikk etter terrorangrepet 11. september 2001. Det n\xc3\xa5 nedlagte Snowflake (et lavkostnads datterselskap av SAS) pr\xc3\xb8vde to ukentlige avganger til Stockholm sommeren 2004, denne ruten ble trukket tilbake etter kort tid p\xc3\xa5 grunn av manglende ettersp\xc3\xb8rsel. _NEWLINE_Sommeren 2009 er det planlagt en ny rute til D\xc3\xbcsseldorf, operert av Lufthansa CityLine, et datterselskap av Lufthansa.\n_START_SECTION_\nFlyselskap og ruter\n_START_PARAGRAPH_\nFlybe har overtatt rutene til BA Connect. Det er i dag det selskapet som har flest flyvinger fra Inverness lufthavn, inkludert forbindelse til London Gatwick tre ganger daglig.'